**С П Р А В К А**

за

постъпилите становища в срока на общественото обсъждане на проекта на Закон за изменение и допълнение на Закона за автомобилните превози

|  |  |  |  |
| --- | --- | --- | --- |
| **Изготвил становището** | **Предложение**  | **Приема/ не приема предложението** | **Мотиви** |
| akmail | Да се създаде чл. 72а, с който да се въведе ограничение за отговорността на превозвача в случай на забава при доставянето, като чл. 72а да съответства на чл. 23, т. 6 от Конвенцията за договора за международен автомобилен превоз на стоки (CMR), обн. в ДВ, бр. 10 от 2023 г.:„*Чл. 72а. В случай на забава при доставянето, ако правоимащият докаже, че от това е възникнала щета, превозвачът е длъжен да заплати обезщетение в размер на тази щета, но не повече от цената на превоза.“***Мотиви:** След обнародването на Конвенцията CMR тя вече е част от вътрешното право на страната. И с чл. 23, т. 6 от нея се регламентира горна граница на отговорността на превозвача при щета вследствие на забава при доставянето. Но това ограничение е валидно само при международен превоз. А за вътрешните превози подобно ограничение на отговорността липсва, защото в ЗАП няма съответна разпоредба, и превозвачите са изложени на риск при вътрешни превози, в случай на забава при доставянето, да носят неограничена отговорност. | Приема се. | Отразено е в § 4 от законопроекта.  |
| akmail | Коментар относно § 21. В т. 2 на новата ал. 7 в чл. 7а да се уточни, че броят на наетите МПС е „до 25 %“, защото в противен случай разпоредбата ще има смисъл, че броят на наетите МПС трябва винаги да е точно 25 % (нито повече, нито по-малко) от всички МПС с българска регистрация, които са на разположение на превозвача.2. Също така предлагам в чл. 7а, ал. 7 да се добави т. 3:„*3. срокът на договора за наем не превишава периодът на използване по т. 1“.*Мотиви: В съображение 8 от Директива (ЕС) 2022/738 е посочено, че за да се „*подобри прилагането от всяка държава членка на ограниченията върху използването от предприятия, установени на нейна територия, на наети превозни средства, които са регистрирани или пуснати в движение в съответствие с правото на друга държава членка, държавата членка по местоустановяване следва да може да изисква продължителността на договора за наем да не превишава разрешения срок за използване на съответното превозно средство.“*. И след като Република България е решила да приложи възможно най-строгите ограничения, то е целесъобразно в чл. 7а, ал. 7 да се включи и условие за срока на договора за наем. В противен случай, ако няма изискване за срок на договора за наем, ще трябва да се предвиди механизъм как ще се определя/декларира периодът на използване на превозното средство. А също така ще трябва да се даде и определение какво означава „период на използване“ – дали това е времето, в което превозното средство извършва превоз на товар (тоест движение в натоварено състояние), или е времето, в което превозното средство е наето, без значение дали е в движение или не, или нещо друго. С поставянето на условие за срока на договора за наем ще се създаде и правно основание валидността на заверените копия на лиценза на Общността, издадени в съответствие с Регламент (ЕО) № 1072/2009, да бъде ограничена до срока, съответстващ на продължителността на договора за наем. | 1. Приема се с редакция.2. Не се приема. | 1. Отразено е в § 2 относно чл. 7а, ал. 7, т. 2.2. Периодът на използване на превозното средство ще се определя от момента на вписването му в регистъра по чл. 6, ал. 1 от Закона за автомобилните превози.В тази връзка е извършена редакция в § 2 относно чл. 7а, ал. 7, т. 2 от законопроекта. |
| akmail | Коментар относно § 4Предлагам в т. 4, буква „б“ от §1 на ДР на ЗАП след думата „средства“ също да се добави „с българска регистрация“.**Мотиви:** Без тази добавка ще се разбира, че само превозите на товари за собствена сметка трябва да се извършват с превозни средства с българска регистрация, докато превозите на пътници за собствена сметка могат да се извършват и с превозни средства с чужда регистрация. | Приема се. | Отразено е в § 5 относно § 1, т. 4, б. „а“ и „б“ от Допълнителните разпоредби на Закона за автомобилните превози.  |